Колин Фърт
Колин Андрю Фърт, CBE () е британски театрален и филмов актьор, носител на „Златен глобус“, „Сателит“, „Оскар“, две награди „БАФТА“ и две „Европейски филмови награди“, номиниран е за награда Еми. Известни филми с негово участие са „Валмон“, „Английският пациент“, „Влюбеният Шекспир“, „Момичето с перлената обица“, „Дневникът на Бриджит Джоунс“, „Бриджит Джоунс: На ръба на разума“, „Самотен мъж“, „Речта на краля“, сериалът „Гордост и предразсъдъци“ и други.

Колин Фърт е командор на Британската империя от 2011 г. заради приноса му към драматургията.

Биография 
Колин Фърт е роден на 10 септември 1960 г. в Грейшот, Хампшър в семейство на учители. Прекарва част от детството си в Нигерия.

От 1989 до 1994 г. Колин Фърт има любовна връзка с актрисата Мег Тили, с която се среща на снимачната площадка на филма на Милош Форман „Валмон“. През 1990 г. се ражда първият му син Уилиям Фърт. През 1997 г. Фърт се жени за италианската продуцентка и режисьорка Ливия Гуиджиоли. Те имат двама синове Лука (р. 2001) и Матео (р. 2003). Понастояшем Фърт живее със съпругата си в Италия, въпреки че често пътува за снимки.

Колин Фърт взима дейно участие в редица благотворителни кампании.

Кариера 
Филмографията му включва над 70 продукции, макар кариерата му да започва на театралната сцена. Познат е на британската публика най-вече от сериала от 1995 г. на BBC – „Гордост и предразсъдъци“, където играе ролята на господин Дарси. Въпреки че се опитва да избяга от образа на Дарси, който го преследва навсякъде, му се налага да се въплъти в него още три пъти – по време на снимките на филмите „Дневникът на Бриджит Джоунс“, „Бриджит Джоунс: На ръба на разума“ и „Бриджит Джоунс: Бебе на хоризонта“.

Участия

Източници

Външни препратки 
 
 

Английски актьори
Британски театрални актьори и актриси
Носители на Златен глобус
Носители на „Оскар“
Носители на награда BAFTA
Командори на Ордена на Британската империя
Хампшър